**Likumprojekta “Par likuma “**[**Par valsts**](http://likumi.lv/ta/id/52006-par-atlidzibu-mantas-uzraditajam-muitas-noteikumu-un-nodoklu-likumu-parkapumu-gadijumos) **sabiedrību ar ierobežotu atbildību “Bulduru dārzkopības vidusskola”, tās kapitāla daļām un nekustamajiem īpašumiem” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015.gada 9.jūnija sēdes protokollēmuma (protokols Nr.28, 33.§) 3.1.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 9.jūnija sēdē (protokols Nr.28, 33.§) tika pieņemts zināšanai Izglītības un zinātnes ministrijas (turpmāk – ministrija) izstrādātais informatīvais ziņojums “Par valsts sabiedrības ar ierobežotu atbildību “Bulduru Dārzkopības vidusskola” īstenoto izglītības programmu turpmāku attīstību un saimnieciskās darbības stabilizāciju ilgtermiņā (TA-3105) (turpmāk – informatīvais ziņojums) un konceptuāli atbalstīta informatīvajā ziņojumā piedāvātā valsts sabiedrības ar ierobežotu atbildību “Bulduru Dārzkopības vidusskola” (turpmāk – vidusskola) pārveide par ministrijas padotībā esošu profesionālās izglītības iestādi.Ministrija plāno veikt vidusskolas juridiskā statusa maiņu uz tiešās pārvaldes iestādi, turpinot profesionālās izglītības programmu, tajā skaitā dārzkopības izglītības programmu, īstenošanu, un nodrošinot vidusskolas mācību procesa nepārtrauktību.Ņemot vērā valstī notiekošo publiskas personas iesaistes komercdarbībā izvērtēšanu, ir pieņemta Publisko personu komercdarbības koncepcija, kas apstiprināta ar Ministru kabineta 2012.gada 4.jūnija rīkojumu Nr.245 “Par Publisko personu komercdarbības koncepciju”. Minētajā koncepcijā ir noteikts, ka valsts kapitālsabiedrības, kas neatbilst kapitālsabiedrības mērķiem un uzdevumiem, ir pārveidojamas par tiešās pārvaldes iestādēm vai publiskajām aģentūrām. Savukārt, saskaņā ar Profesionālās izglītības likuma 15.panta pirmās prim daļas 1.punktu valsts dibinātajām profesionālās izglītības iestādēm var būt divi juridiskie statusi – valsts tiešās pārvaldes iestādes statuss vai valsts kapitālsabiedrības statuss. Pamatojoties uz norādīto, kā arī informatīvajā ziņojumā veikto ministrijas vidusskolas lietderīgākās turpmākās darbības izvērtējumu, Ministru kabineta 2015.gada 9.jūnija sēdē (protokols Nr.28, 33.§) ministrijai tika dots uzdevums līdz 2016.gada 1.janvārim sagatavot un iesniegt noteiktā kārtībā Ministru kabinetā likumprojektu “Par likuma “Par valsts sabiedrību ar ierobežotu atbildību “Bulduru dārzkopības vidusskola”, tās kapitāla daļām un nekustamajiem īpašumiem” atzīšanu par spēku zaudējušu” (turpmāk – likumprojekts). Pamatojoties uz Ministru kabineta 2015.gada 9.jūnija sēdes protokollēmuma (protokols Nr.28, 33.§) 3.2.apakšpunktu, pēc likumprojekta pieņemšanas Saeimā trešajā lasījumā saskaņā ar Publiskas personas kapitāla daļu un kapitālsabiedrību pārvaldības likuma 162.panta trešo daļu ministrijai dots uzdevums iesniegt noteiktā kārtībā Ministru kabinetā rīkojuma projektu par vidusskolas pārveidošanas par ministrijas padotībā esošu profesionālās izglītības iestādi uzsākšanu.Vidusskola izstrādā attīstības un investīciju stratēģiju 2015. – 2020.gadam, vērtējot, kuri vidusskolas īpašumā esošie (pamatkapitālā ieguldītie) nekustamo īpašumu objekti ir nepieciešami paredzamās profesionālās izglītības iestādes darbības nodrošināšanai (saglabājami valsts īpašumā), ņemot vērā Eiropas Savienības struktūrfondu ieguldījumus infrastruktūrā ilgtspējas nodrošināšanai, un kuri nekustamo īpašumu objekti nebūs nepieciešami paredzamās profesionālās izglītības iestādes darbības nodrošināšanai. Funkciju nodrošināšanai nevajadzīgos nekustamo īpašumu objektus, pamatojoties uz Ministru kabineta 2006.gada 9.maija rīkojuma Nr.319 “Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunktu un Publiskas personas finanšu līdzekļu un mantas izšķērdēšanas novēršanas likuma 3.pantu, paredzēts nodot Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā. Gatavojot Ministru kabineta rīkojuma projektu par vidusskolas pārveidošanu par ministrijas padotībā esošu profesionālās izglītības iestādi, ministrija balstīsies uz vidusskolas attīstības un investīciju stratēģijā 2015. – 2020.gadam sniegto izvērtējumu un minētās stratēģijas izstrādē iesaistīto pušu apstiprināto lietderīgāko risinājuma variantu. |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Likumprojekts paredz atzīt par spēku zaudējušu likumu “Par valsts sabiedrību ar ierobežotu atbildību “Bulduru dārzkopības vidusskola”, tās kapitāla daļām un nekustamajiem īpašumiem”, lai ministrija atbilstoši Ministru kabineta 2015.gada 9.jūnija sēdē (protokols Nr.28, 33.§) pieņemtajiem lēmumiem varētu nodrošināt turpmākās darbības vidusskolas pārveidošanai par ministrijas padotībā esošu profesionālās izglītības iestādi, nodrošinot mācību procesa nepārtrauktību un izglītības procesam nepieciešamo nekustamo īpašumu objektu saglabāšanu valsts īpašumā, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |  |
| --- | --- |
|  | **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts šo jomu neskar. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktu publicē oficiālajā izdevumā „Latvijas Vēstnesis”, to publicējot elektroniski globālā tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Likumprojekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss. |

Anotācijas III, IV un V sadaļa – likumprojekts šīs jomas neskar.

Izglītības un zinātnes ministre M.Seile

Vizē:

Valsts sekretāre L.Lejiņa

30.11.2015 14:47

771

M.Adamane

67047756, madara.adamane@izm.gov.lv